Nigra-mara-kaspia stepo

La Nigra-mara-kaspia stepo aŭ Rusa stepo estas vasta stepo etendiĝante ekde la nordo de Nigra Maro ĝis la oriento de Kaspia Maro, ekde okcidenta Ukrainujo tra la Suda Federacia Distrikto kaj la Volgia Federacia Distrikto de Rusujo ĝis Kazaĥujo, estante parton de la pli vasta Eŭrazia Stepo, kaj limtuŝante la Kazaĥan stepon oriente.

Tiu stepo ankaŭ estas tersupraĵa ekoregiono el la eŭropa-siberia ekoprovinco de la palearktisa ekozono laŭ la tipologio de la Monda Natur-Fonduso (WWF). La ekoregiono kongruas kun samnoma ekoregiono difinita de la Eŭropa Vivmedia Agentejo. Biome ĝi apartenas al Mezvarmaj herbejoj, savanoj kaj arbedaroj.

La termino Nigra-mara-kaspia regiono estas uzata en biogeografio por plantoj kaj bestoj de tiuj stepoj, kaj bestoj de Nigra Maro, Kaspio kaj Azova Maro. Genetika esploro identigis tiun regionon kiel la plej verŝajnan regionon kie okazis hejmkutimigado de la ĉevalo  Hejmkutimigado de la ĉevalo (Science Daily).

 Priskribo 
La stepo proksimume etendiĝas ekde Dnepro ĝis Uralo aŭ 30° ĝis 55° orienta longitudo, kaj ekde Nigra Maro kaj Kaŭkazo en la sudo ĝis la mezvarma arbaro kaj tajgo en la nordo, aŭ 45° ĝis 55° norda latitudo.

La Nigra-mara-kaspia stepo kovras areon de 994 000 km2, etendiĝante ekde orienta Rumanujo tra suda Moldava Respubliko, Ukrainujo, Rusujo kaj nordokcidenta Kazaĥujo ĝis Uralo. La Nigra-mara-kaspia stepo estas limigita de Orient-eŭropa arbarstepo al nordo, transira zono de miksaĵo de herbejoj kaj foliarbaroj.

En la sudo, la Nigra-mara-kaspia stepo etendiĝas al Nigra Maro, escepte de la krimeaj kaj okcident-kaŭkaza montar-marbordoj, kie la Krimea submediteranea arbarmasivo difinas la sudan randaĵon de la stepoj. La stepo etendiĝas ĝis la okcidenta marbordo de Kaspio en Dagestano, sed la pli seka Kaspia malaltaĵa dezerto troviĝas inter la Nigra-mara-kaspia stepo kaj la nordokcidenta kaj norda kaspiaj marbordoj. La Kazaĥa stepo limigas Nigra-mara-kaspian stepon en la sudoriento.

Nigra Maro, Kaspio kaj Aralo estas restaĵoj de Turgaj-Maro, etendaĵo de Paratetis-Maro kiu etendiĝis sude kaj oriente de Uralo kaj kovrante multon de la nuntempa Okcident-Siberia Malaltebenaĵo dum la Mezozoiko kaj la Kenozoiko.

 Historio 
Dum la Grek-romia antikvo la areo nomiĝis Skitujo kaj Sarmatujo. Dum pluraj jarmiloj la stepo estis uzata de multnombraj triboj de nomadaj rajdistoj, multaj el kiuj iris por konkeri landojn en la setlejaj regionoj de Eŭropo kaj en okcidenta kaj suda Azio. Finfine ĝi estis kondukita sub kontrolo de setleja popolo de Rusa Imperio en la 16-a jarcento ĝis la 18-a jarcento.

 Historiaj popoloj kaj nacioj 
eta|220px|Vegetaĵaraj formacioj.
 Cimeroj (8-a – 7-a jarcentoj a.K.)
 Skitoj (8-a – 4-a jarcentoj a.K.)
 Sarmatoj
 Gotoj (3-a – 6-a jarcentoj)
 Prabulgaroj (3-a – 6-a jarcentoj)
 Hunoj (4-a – 8-a jarcentoj)
 Alanoj (5-a - 11-a jarcentoj)
 Avaroj 6-a – 8-a jarcentoj)
 Ĥazaroj (6-a – 11-a jarcentoj)
 Peĉenegoj (8-a – 11-a jarcentoj)
 Kipĉakoj (11-a – 13-a jarcentoj)
 Ora Hordo (13-a – 15-a jarcentoj)
 Kozakoj, Krimea Ĥanlando, Nogajoj kaj aliaj Tjurkaj popoloj (praŝtatoj kaj triboj de 15-a – 18-a jarcentoj)
 Rusa Imperio (18-a – 20-a jarcentoj)
 Sovetunio (20-a jarcento)
 Moldava Respubliko, Kazaĥujo, Rusa Federacio, Ukrainujo (20-a – 21-a jarcentoj)

 Referencoj 

 Vidu ankaŭ 
 Ekologia klasifiko de la tersupraĵoj
 Ĉernozio
 Kaŭkaza biodiverseco-varmpunkto
 Konservada stato de ekoregiono
 Tarim-mumioj

 Eksteraj ligiloj 

  Ekoregiono PA0814 : Nigra-mara-kaspia stepo (WWF)
  Nigra-mara-kaspia stepo (WWF-Wildworld)
  Nigra-mara-kaspia stepo (Wildworld) - Nacia Geografia Societo
  Nigra-mara-kaspia stepo (The Encyclopedia of Earth)
  Nigra-mara-kaspia stepo (Globalspecies) 
  Situo de la ekoregiono : tajpu Pontic steppe. 
  Gugla mapo
  Cifereca Mapo de Eŭropaj Ekologiaj Regionoj

Kategorio:Palearktisaj ekoregionoj
Kategorio:Mezvarmaj herbejoj, savanoj kaj arbedaroj
Kategorio:Ekoregionoj de Rusio
Kategorio:Geografio de Ukrainio
Kategorio:Geografio de Moldavio
Kategorio:Geografio de Rumanio